Johan Nymo

Johan Nymo (1908–1997) var en norsk lærer og folkemusiker fra Målselv i Troms. Minneord

Nymo gikk på Trondarnes folkehøgskole 1928–29, og tok eksamen på Tromsø lærerskole 1934.
Han var med og etablerte samt dirigerte Sørreisa mannskor (1939), ledet Målselv Spelmannslag (1949), og var også leder i Troms Mållag en periode på 1970-tallet.  Han var med på å stifte Bardufoss og Omegn Idrettsforening i 1948, og var aktiv skiløper i Målselv Idrettslag og skytter i Målselv skytterlag. Han bidro i 1940-åra til å gjøre «Målselvbindingen» (stramming frampå tåa, forløper for kandaharbindingen) kjent utenfor bygda. 

Johan Nymo gjorde et stort innsamlingsarbeid av folkemusikk i Målselv. På 50-60-tallet syklet han milevis rundt med en bandspiller på bagasjebæreren for å bandfeste slåtter og intervjue gamle spillemenn. 

Han mottok Blixprisen 1986.

Johan Nymo var far til folkemusiker Svein Nymo og bestefar til musiker Anne Nymo Trulsen.

 Utgivelser 
 ABC i felespel med slåttegrep. Eget forlag, 1979


 Referanser 

Kategori:Norske folkemusikere
Kategori:Personer fra Målselv kommune